Ons het albei die openbarings nodig om die Here te ken. Daarom het ons as gelowiges, as kerk, as ouers en opvoeders ’n verantwoordelikheid en ’n roeping om die skepping te versorg, te bewaar en ‘n liefde vir die skepping by ons kinders te kweek.
Ontlok idees van die kinders oor hoe die gesin toekomsgerig kan beplan om saam nuut oor ons rol in die skepping te dink. Wat is julle gesin se groendruk vir die toekoms?